钦定古今图书集成/明伦汇编/氏族典/第386卷 > 李承乾
## 钦定古今图书集成/明伦汇编/氏族典/第386卷 > 李承乾

按《唐书常山愍王承乾传》：“承乾字高明，生承乾殿，即
以命之。武德三年，始王常山郡，俄徙中山。太宗即位，
立为皇太子。甫八岁，特敏惠，帝爱之。及长，好声色，慢
游，过恶寖闻。时魏王泰有美名，帝爱重，而承乾病足，
不良行，且惧废，与泰交恶。泰亦谋夺长，各树党。东宫
有俳儿，善姿首，承乾嬖爱，帝闻震怒，收儿杀之，坐死”
者数人，承乾意为泰告，望甚，称疾不朝累数月。贞观
十七年，齐王祐反齐州，承乾谓承基等：“我宫西墙去
大内正可二十步棘耳，岂与齐州等？”会承基连齐王
事，系狱当死，即上变，帝诏长孙无忌等杂治，废为庶
人，徙黔州。十九年死。子象为怀州别驾，厥鄂州别驾。
开元中，象子适之为宰相，赠还承乾《始王》。